יום שני-חמישי י"ג-ט"ז באלול התשע"ד
08-11 בספטמבר 2014

 **נוכרים שביקשו להתגייר,
הכהן הגדול, שמעיה ואבטליון,
ולמה נמשלו דברי תודה למים, יין וחלב

הנוכרים שביקשו להתגייר
מסכת שבת, דף ל"א - שאלות:**

1. ​ מה ביקש הגר שעורר את כעסו של שמאי?
2. הסבר בשתי דרכים את הביטוי על רגל אחת.
3. מה הייתה תגובתו של הלל? צטט והסבר.
4. האם לפי תשובתו של הלל די בקיום מצוות שבין אדם לחברו? הוכח.
5. מדוע לא ציטט הלל את הפסוק ״ואהבתך לרעך כמוך״ אלא חיבר ניסוח משלו?
6. מה ביקש הנוכרי בסיפור האחרון ומדוע?
7. כיצד הגיב שמאי ומדוע?
8. כיצד הצליח הלל לגרום לנוכרי המתגייר להבין שלעולם לא יוכל להיות כהן גדול?
9. מהו הקל וחומר שנשא אותו גר בעצמו?
10. הוכח מסוף הסיפור שהמספר נוטה לשיטת הלל.
11. הסבר : ״כנפי שכינה״, ״קפדנות״ ו״ענווה״.

**הכהן הגדול ושמעיה ואבטליון
מסכת יומא, פרק שביעי, דף ע"א (עמוד 6)**

הקטע מופיע במסכת יומא העוסקת ביום הכיפורים ושייכת לסדר מועד. הכהן הגדול יצא מבית המקדש לאחר שסיים את עבודת יום הכיפורים בקודש הקודשים. כל העם נאסף שם כדי לקבל את פניו ואתם גם שמעיה ואבטליון שהיו הנשיא ואב בית הדין, מנהיגי הדור הרביעי בתקופת הזוגות. לאחר שראו העם את שמעיה ואבטליון, עזבו את הכהן והלכו אחרי שמעיה ואבטליון שהיו נערצים עליהם.
כאשר באו שמעיה ואבטליון להיפרד מהכהן הגדול, אמר להם: לכו לשלום בני גויים. שמעיה ואבטליון אכן היו צאצאי סנחריב מלך אשור שהגלה את עשרת השבטים והחריב את ממלכת ישראל, דברי הכהן הגדול הם "אונאת דברים" שהרי אסור להזכיר לבן גרים את מוצאו הנכרי או את מעשה אבותיו.
אמרו לו שמעיה ואבטליון: אנו נבוא לשלום כי אנו עושים כ"מעשה אהרון" שהיה אוהב שלום ורודף שלום, אוהב את הבריות ומקרבן לתורה, אבל אתה, שאתה בן אהרון, לא ראוי לבוא לשלום כי אתה לא עושה כמעשה אהרון אביך.

**למה נמשלו דברי תורה למים, יין וחלב
תלמוד בבלי, תענית, ז' (עמוד 7-8(**

הקטע לקוח ממסכת תענית העוסקת בצומות ושייכת לסדר מועד.
הנביא ישעיהו ממשיל את דברי התורה למים שנאמר ״הוי, כל צמא לכו למים״, לומר לך כמו שהמים תמיד נוזלים ממקום גבוה למקום נמוך, כך גם דברי תודה יתקיימו רק אצל אדם ענו שדעתו נמוכה ושפלה, כלומר, כדי להיות בן תורה צריך להיות ענו.
הנביא ישעיהו המשיל את התורה גם ליין וחלב שנאמר ״לכו שברו ואיכלו, ולכו שברו בלא כסף ובלא מחיר יין וחלב״. לומר לך שכשם ששלושת המשקים הללו (מים, יין וחלב) מחזיקים מעמד רק בכלי חרס שהם כלים זולים ופשוטים כך גם דברי תורה אינם מתקיימים אלא רק אצל אדם שדעתו שפלה, כלומר אדם ענו ופשוט.
בסוף הקטע מובא הסבר נוסף למה נמשלו דברי תורה למים יין וחלב. שלושת המשקים הללו נפסלים משימוש בהיסח הדעת- אם לא ישמור אותם היטב הם עלולים להישפך או ייפול לתוכם לכלוך והם ייפסלו מלשתות אותם. (לעומתם, נוזלים סמיכים כמו שמן או דבש, הפסולת שנפלה בתוכם צפה למעלה וניתן לאסוף אותה ולזרוק אותה ומה שנשאר בכלי נקי. וגם כשהכלי נופל הנוזל לא נשפך בבת אחת) וכך גם דברי תורה, בהיסח הדעת הם נשכחים מן הלומד ואם לא יתאמץ לחזור עליהם ולהפנים אותם יגלה ששכח הכל.

חוכמה מפוארה בכלי מכוער-
בהמשך לדברי הגמרא שמים, יין וחלב מחזיקים מעמד רק בכלי חרס שהם הכלים הפחותים ביותר וכך גם דברי תורה מתקיימים רק במי שדעתו שפלה.
הגמרא סבורה שאדם שיש לו מראה מרשים, עלול להגיע לידיי גאווה ואז לא יוכל להיות בן תורה, ולכן מוטב לו לאדם שיהיה בעל מראה לא נאה ואז בוודאי לא יהיה גאוותן, אלא ענוו, והתורה שילמד תתקיים בו.
בתו של הקיסר אמרה לרבי יהושע בן חנניה שהיה חכם ומכוער: "חוכמה מפוארה בכלי מכוער". הוא החליט ללמדה לקח, ואמר לה: " האם אביך שומר את היין בכלי חרס כמו כל האנשים?" ענתה לו: "וודאי. אלא באילו כלים יישמר היין?" אמר לה: "אתם אנשים חשובים ולכן ראוי שתשמרו את היין בכלי זהב וכסף." הלכה ואמרה לאביה, והוא נתן הוראה להעביר את כל היין לכלי זהב וכסף. תוך זמן קצר, כל היין החמיץ. הקיסר אמר לביתו: "מי אמר לך לעשות כך?" והיא "הלשינה" על רבי יהושע. קרא הקיסר לרבי יהושע ואמר לו: "למה אמרת לביתי לעשות זאת (לשים את היין בכלי זהב וכסף)?" ענה רבי יהושע: "כמו שהיא אמרה לי, כך אמרתי לה".
שואל התלמוד: והרי יש אנשים שהם גם יפים וגם חכמים.
עונה הגמרא: אילו אותם אנשים היו מכוערים, היו יותר מלומדים. היופי פגם בחוכמתם.